Pacáistíocht Dhátheangach: treoir dea-chleachtais gnó seolta ag an Aire Stáit Seán Kyne T.D. - Foras Na Gaeilge
Skip to the content
Teagmháil
FOLÚNTAIS
Gaeilge.ie
AN GÚM
Scríobh Leabhar
DEONTAIS
Gaeilge
English
Search
Foras Na Gaeilge
nav toggle
Scéimeanna Maoinithe
Fúinn
Tacaíocht
Nuacht & Acmhainní
Maidir le Foras na Gaeilge
Teagmháil
Gaeilge.ie
FOLÚNTAIS
AN GÚM
Scríobh Leabhar
Search
Search for:
Close search
Close Nav
Scéimeanna Maoinithe
Fúinn
Tacaíocht
Nuacht & Acmhainní
Maidir le Foras na Gaeilge
Teagmháil
Gaeilge.ie
FOLÚNTAIS
AN GÚM
Scríobh Leabhar
Pacáistíocht Dhátheangach: treoir dea-chleachtais gnó seolta ag an Aire Stáit Seán Kyne T.D.
Sheol Seán Kyne, T.D., Aire Stáit do Ghnóthaí Gaeltachta an ríomhleabhar Pacáistíocht Dhátheangach: treoir dea-chleachtais gnó ag ocáid inné in Institiúid Teicneolaíochta Bhaile Átha Cliath (ITBÁC), Sráid Aungier, Baile Átha Cliath 2.
Is é Pacáistíocht Dhátheangach: treoir dea-chleachtais gnó an dara ríomhleabhar sa tsraith ríomhleabhar treorach atá foilsithe ag Foras na Gaeilge don earnáil ghnó a dhíríonn ar phrionsabail an dátheangachais i gcomharthaíocht agus pacáistíocht. Tá sé mar aidhm ag an treoirleabhar an dea-chleachtas i leith úsáid na Gaeilge ar phacáistíocht a aithint agus le tabhairt le fios do lucht gnó gur acmhainn luachmhar í an teanga gur féidir úsáid le tomhaltóirí a mhealladh i dtreo a gcuid táirgí. Ba chomhfhiontar an ríomhleabhar a seoladh idir Foras na Gaeilge agus ITBÁC, a rinne an buntaighde don fhoilseachán.
Ag labhairt dó ag an seoladh dúirt an tAire Kyne gur ‘céim mhór’ a bhí sa ríomhleabhar a dhíríonn ar an réimse ‘lipéadú agus pacáistiú dátheangach’ atá luaite go sonrach sa Straitéis 20 Bliain don Ghaeilge 2010-2030. D’fháiltigh sé go mór roimh an bhfoilseachán agus leag sé béim ar ‘an tábhacht faoi leith a bhaineann le gnólachtaí atá ag freastal ar chustaiméirí i nGaeilge agus i mBéarla sna Bailte Seirbhíse Gaeltachta agus Limistéir Pleanála Teanga’ a chumasú le treoirleabhar praiticiúil den chineál seo.
Dúirt Seán Ó Coinn, Príomhfheidhmeannach Fhoras na Gaeilge, ‘Aithníonn Foras na Gaeilge an tábhacht a bhaineann le húsáid na Gaeilge i ngach uile gné den tsochaí, agus tacaíonn an ríomhleabhar go mór le húsáid na Gaeilge mar uirlis mhargaíochta san earnáil gnó tráchtála.’ Dúirt Ó Coinn go bhfuil córas nua aitheantais á fhorbairt ag Foras na Gaeilge do ghnólachtaí faoi láthair ar a dtugtar Q-Mharc Gnó le Gaeilge, ‘a thabharfaidh aitheantas do ghnólachtaí a dhíríonn ar sheirbhísí de dhea-chleachtas an dátheangachais a chur ar fáil do chustaiméirí’. Beidh tuilleadh eolais faoin mórscéim seo ar fáil ó Fhoras na Gaeilge níos déanaí i mbliana.
Críoch
Nótaí don Eagarthóir:
Chuir Uachtarán ITBÁC, An tOllamh Brian Norton, An Dr. Máire Mhic Mhathúna, Cathaoirleach Choiste Acht na dTeangacha, ITBÁC agus An Brian O'Neill, Stiúrthóir Taighde, Fiontraíochta agus Seirbhísí Nuálaíochta, taispeántas ó mhic Léinn, fiontraithe agus baill foirne faoi bhráid an Aire Stáit Kyne agus fheidhmeannaigh Fhoras na Gaeilge ag an ócáid chéanna. Bhí tionscadail ó mhic léinn an MSc sa Nuálaíocht Cócaireachta agus Forbairt Táirgí Bia, Oifig na Gaeilge ITBÁC, An Cumann Gaelach agus Iris TAIRSEACH i measc na dtaispeántas.
Is iad Jean Cahill, Ceann na Fiontraíochta, Taighde agus Forbartha, Eolaíochtaí agus Sláinte agus an Dr. Olivia Freeman, léachtóir, Scoil na Margaíochta ITBÁC a rinne an buntaighde don ríomhleabhar Pacáistíocht Dhátheangach: treoir dea-chleachtais gnó.
Tá an ríomhleabhar ar fáil ar shuíomh Fhoras na Gaeilge chomh maith le treoirleabhair eile Fhoras na Gaeilge don earnáil ghnó ar:
Treoirleabhar Pacáistíochta - Críoch https://www.forasnagaeilge.ie/riomh-threoirleabhrain-don-earnail-gno/
Tuilleadh eolais
Anna Davitt, Clárbhainisteoir: Cumarsáid, Margaíocht & Feasacht, Foras na Gaeilge
Teil: 0035387 673 6175
Ríomhphost: adavitt@forasnagaeilge.ie
Is í ár dteanga féin í.
It’s our language.
Tá ról ag Foras na Gaeilge i dtaca le comhairle a chur ar lucht rialtais, thuaidh agus theas, agus ar chomhlachtaí poiblí agus ghrúpaí eile sna hearnálacha príobháideacha agus deonacha i ngach gnó a bhaineann leis an nGaeilge.